Se spune: „A fost nevoie să fii închis ca să devii ceea ce ești cu adevărat.
Vei ajuta la schimbarea culturii și la schimbarea lumii cândva.”
TOATE PENITENCIARELE DIN SUA SUNT OBLIGATE
SĂ OFERE PROGRAME DE REABILITARE PENTRU DEȚINUȚI.
DEȚINUȚII CARE PARCURG ASTFEL DE PROGRAME
AU DE TREI ORI MAI MULTE ȘANSE SĂ FIE ELIBERAȚI CONDIȚIONAT.
Vreau să fiu un exemplu viu că mântuirea e posibilă.
Să demonstrez că reconcilierea e posibilă.
Ajuns la închisoare, nu trebuie să-ți irosești viața.
Poți să te dezvolți.
Uitați-vă la mine. Eu am reușit.
ACEASTA E POVESTEA DEȚINUTULUI #A542927
Cu toții putem fi periculoși.
Oamenii zic: „Ești un monstru.”
Nu zic că sunt nevinovat.
Am ucis pe cineva cu sânge rece.
SUNT UN UCIGAȘ
IZBĂVIRE
CENTRUL CORECȚIONAL AL ȚINUTULUI RICHLAND MANSFIELD, OHIO
ÎN 2008, JAMEL DONTEZ HATCHER A FOST ÎNCHIS PENTRU 20 DE ANI
DUPĂ UN INCIDENT ARMAT MORTAL.
EL A SUSȚINUT MEREU CĂ A FOST UN ACCIDENT.
Mulțumesc pentru răbdare.
Numără până la zece.
Unu, doi, trei, patru,
cinci, șase, șapte, opt, nouă, zece.
M-am născut în Cleveland, Ohio.
Am crescut în sărăcie.
În tinerețe, eram ambițios și creativ.
Mereu am vrut să fac muzică sau poezie.
Dar eram între două lumi:
cea a creativității și cea în care trăiam, plină de lucruri negative.
În cartierul în care am crescut,
se vindeau droguri și erau împușcați oameni.
Nici nu puteai merge prea departe pe stradă,
că erai atacat, fiindcă ieșiseși din cartierul tău.
Violența era mereu prezentă.
Suntem învățați de mici că trebuie să fim duri.
„Nu te lăsa batjocorit. Fă așa și pe dincolo.”
Acesta e codul străzii.
Masculinitatea toxică e norma. M-am aliniat.
Am început să fac ce făceau alții în jurul meu.
Am început să risc, am vândut droguri.
Drogurile și alcoolul mi-au ucis multe dintre visuri.
VIAȚA I S-A SCHIMBAT LA 17 ANI. A CUNOSCUT-O PE DANIELLE BOONE.
SPRE DEOSEBIRE DE EL,
EA ERA DINTR-O FAMILIE STABILĂ ȘI DINTR-UN CARTIER BUN.
Danielle era o persoană foarte diferită de cele cu care eram obișnuit.
Știam doar fete dintr-un anumit grup demografic.
Ea era o tânără din suburbii.
Era mereu fericită, senină, plină de viață.
Absolut tot timpul.
M-a ținut departe de viața de stradă,
fiindcă credea în ceea ce făceam.
Mi-a impulsionat creativitatea, m-a ținut cu picioarele pe pământ
și m-a făcut să-mi urmăresc visurile, să cred că se pot împlini.
DUPĂ CE A CUNOSCUT-O PE DANIELLE, HATCHER S-A ÎNSCRIS LA FACULTATE.
ÎN MAI PUȚIN DE UN AN, CEI DOI S-AU MUTAT ÎMPREUNĂ.
Totul mergea bine. Eu lucram.
Făceam facultatea la seral, să-mi iau diploma.
Nu mai aveam treabă cu viața de stradă.
Stăteam mai tot timpul cu Danielle.
CÂND AVEAU AMÂNDOI 18 ANI, DANIELLE A RĂMAS ÎNSĂRCINATĂ.
Era extrem de încântată de faptul că o să fie mamă.
Și eu eram entuziasmat.
Am fost la toate cursurile pentru gravide și la toate consultațiile prenatale.
Exultam. Am dat o petrecere pentru bebeluș.
A fost o experiență minunată.
ÎN APRILIE 2005,
DANIELLE A NĂSCUT O FETIȚĂ, CHYANNE HATCHER.
PUȚIN DUPĂ NAȘTEREA LUI CHYANNE,
AVÂND NEVOIE DE BANI, HATCHER A REÎNCEPUT SĂ VÂNDĂ DROGURI.
Aveam nevoie de bani.
Am început să reiau legăturile cu prietenii mei,
să ies pe stradă, să vând câte ceva, încercând să reintru în ritm.
Așa se făcea în cartier, așa făceau gangsterii.
Așa gândeam atunci.
LA 5 MAI 2005,
HATCHER ȘI-A PETRECUT SEARA ACASĂ, BÂND CU PRIETENII ȘI LUÂND DROGURI.
Prietenii mei au plecat,
iar eu m-am dus să-mi număr banii, să fac socoteala pe ziua aceea.
Voiam și să caut o anumită armă pe care o aveam.
Nu am găsit-o.
Dacă ne gândim bine, da, eram beat, dar o căutam și nu o găseam.
Căutam febril peste tot.
Danielle a zis: „O fi luat-o unul dintre prietenii tăi.”
Atunci m-am enervat.
DROGAT, HATCHER DEVINE TOT MAI PARANOIC.
Am luat o pușcă.
Ea, văzând că eram foarte serios,
îmi spune: „Liniștește-te, o s-o găsești.”
Eu ziceam: „Nu! V-am invitat în casa mea, și mă furați!”
Și tot așa.
Eram tot mai înfierbântat.
Eram tot mai furios și țineam arma așa.
O țin așa și îi zic: „Mă duc la ei, fac așa și pe dincolo.”
În timp ce gesticulam, arma se descarcă.
Am rămas nemișcat o secundă.
Apoi...
Am fugit la ea, gândindu-mă că s-a ferit
sau că glumește, ca să-mi dea o lecție.
Înțelegeți?
Am ridicat-o de jos.
O țineam în brațe și îi ziceam: „Nu te mai juca! Ridică-te!”
Apoi am simțit sânge pe antebraț.
Înțelegeți? Mi-era frică să mă uit.
Am întors-o și m-am uitat și am văzut că era împușcată.
DANIELLE A MURIT PE LOC DIN CAUZA ÎMPUȘCĂTURII ÎN CAP.
Din clipa aceea, am fost în stare de șoc.
Eram șocat, adică nu-mi venea să cred.
Nu credeam că poate fi real. Nu era posibil să se întâmple așa ceva.
După aceea, am trecut prin o mie de emoții diferite,
gândindu-mă ce să fac.
Am început să simt vină și rușine.
Starea de șoc s-a transformat în panică.
Auzeam poliția venind.
Am văzut luminile mașinilor de poliție.
Am fugit în direcția opusă.
Știam că nu mă pot ascunde mult timp, dar eram panicat și nu gândeam.
Voiam doar să plec de acolo.
Așa că am continuat să mă îndepărtez.
A DOUA ZI, HATCHER A FOST ARESTAT.
ULTERIOR, A FOST ACUZAT DE UCIDEREA LUI DANIELLE.
LA 22 FEBRUARIE 2008, A PLEDAT VINOVAT PENTRU UCIDERE DIN CULPĂ
ȘI A FOST CONDAMNAT LA 20 DE ANI DE ÎNCHISOARE.
Ce s-a întâmplat? Am simțit o durere profundă, regrete și remușcări.
Totul s-a schimbat.
A fost ziua în care am pierdut tot ce aveam.
Am pierdut-o pe Danielle.
Mi-am pierdut familia și respectul.
Aș accepta mai ușor, dacă aș fi făcut-o intenționat,
dar a fost un accident.
De ce i-a fost curmată viața?
De ce a trebuit să fiu eu responsabil? Care e lecția?
ACCESUL INTERZIS
Aud mereu că totul se întâmplă cu un motiv.
Multe s-au schimbat în viața mea după aceea.
Am renunțat la alcool și la fumat.
Așa am reușit să mă cunosc pentru prima dată
de la opt sau nouă ani, de pe vremea când nu luasem niciun drog.
După ce m-am curățat,
am reușit să devin liderul care am fost mereu.
Tot ce fac are ca scop
ca alții să nu fie nevoiți să repete greșelile mele.
Și să știți că mântuirea și reconcilierea
nu sunt obiective de neatins, sunt posibile.
Am început să citesc anumite cărți
despre terapia cognitiv-comportamentală.
Citirea acelor cărți cu mintea deschisă spre cunoaștere
mi-a deschis ochii către diferite zone de gândire,
diferite tehnici de comunicare.
LA ÎNCHISOARE, HATCHER A PARCURS CÂTEVA CURSURI DE JUSTIȚIE RESTAURATIVĂ.
ÎN ANUL 2014,
A CREAT UN PROGRAM PROPRIU DE COMBATERE A MASCULINITĂȚII TOXICE.
L-A NUMIT „PROIECTUL DANIELLE”.
Am predat tehnici de comunicare și abilități de rezolvare a conflictelor,
fiindcă am observat că asta le lipsește multora de aici.
Inițierea acelui program a fost lucrul care m-a transformat cel mai mult
în călătoria mea personală.
Când voi pleca de aici, vreau să iau Proiectul Danielle
și să-l implementez la scară mare.
Mă văd ieșind de la închisoare și fiind un lider de opinie.
DIN ANUL 2016,
HATCHER ȘI-A FĂCUT CAMPANIE PENTRU A FI ELIBERAT CONDIȚIONAT.
În penitenciare, persoanele de culoare reprezintă aproape 40% dintre deținuți,
în ciuda faptului că, în Minnesota,
acestea reprezintă mai puțin de 7% din populație.
Există o teorie dominantă în țara asta
cum că cei cu pielea mai închisă sunt mai înclinați spre infracțiuni.
Jamel nu trebuia să primească 20 de ani pentru un accident.
Am văzut prea mulți oameni luând calea pe care a mers Jamel,
fiindcă era calea bătătorită.
Aproape că ești împins pe acea cale.
Sunt pastorul Janaé Bates
și sunt director de comunicare
al unui grup de organizare bazat pe credință și comunitate
pentru oamenii din Minnesota chiar aici, în Minnesota.
JANAÉ A CRESCUT LÂNGĂ CARTIERUL LUI HATCHER, ÎN CLEVELAND.
L-am cunoscut pe Dontez când aveam amândoi 16 ani.
Îi spun Dontez, ca majoritatea rudelor și prietenilor lui.
Desigur, el e Jamel Dontez Hatcher.
Mereu a avut un nivel ridicat de inteligență emoțională.
Îi pasă cu adevărat de sentimentele celorlalți.
DUPĂ ISPĂȘIREA A NOUĂ ANI, HATCHER I-A SCRIS LUI JANAÉ.
EA A ACCEPTAT SĂ-L SPRIJINE PENTRU A FI ELIBERAT ANTICIPAT.
Tocmai îmi luasem licența de pastor.
M-am gândit că Dumnezeu îmi arată o cale
prin care pot oferi sprijin spiritual unui prieten care are nevoie.
Am aflat despre toate lucrurile pe care le făcuse în închisoare.
A luat acest timp nu doar ca pe o pedeapsă,
ci și ca pe o perioadă de pregătire
pentru a ajunge bărbatul care devine azi.
Ceea ce face în închisoare
chiar merită să fie cunoscut în afara acesteia.
ÎNAINTE SĂ FIE EVALUAT PENTRU ELIBERARE,
FAMILIA LUI DANIELLE TREBUIE CONSULTATĂ ȘI POATE OBIECTA.
Chiar acum, procurorii discută cu familia lui Danielle.
Discută despre ce ar însemna pentru ei ca Dontez să fie eliberat anticipat.
Ne e dor de ea.
Cu siguranță.
Nu trece nicio zi fără să mă gândesc la ea.
De multe ori,
când sunt la volan și trecem pe lângă cimitirul unde e îngropată,
îi transmitem dragostea noastră.
Îmi place mult asta, în care zâmbește așa.
Așa își trăia viața.
- Absolut. Avea mereu un zâmbet minunat. - Zâmbea tot timpul.
Era ca un magnet.
Avea o bună dispoziție de care oamenii erau atrași.
Și Dontez a fost atras de acea bună dispoziție.
Procesul lui Dontez a fost cam în ceață pentru mine.
Nu-mi amintesc ce a spus el
și nici ce au spus alții.
Îmi amintesc doar tristețea generală.
Nu știu dacă m-am supărat cu adevărat pe el,
fiindcă am simțit că o iubea prea mult ca să-i facă rău.
LA TREI ANI DE LA CONDAMNARE, HATCHER A SCRIS FAMILIEI JENKINS.
Ne-a rugat să-l iertăm.
Spunea că a fost un accident,
că nu a vrut nicicum
să o ucidă pe femeia pe care o iubea atât de mult.
A zis că trebuie să încerce să repare ceva.
Și voia să facă mai mult cu viața lui,
ca Danielle să nu fi murit degeaba.
ÎN URMĂTORII ANI,
HATCHER ȘI FAMILIA JENKINS AU ȚINUT LEGĂTURA
PRIN SCRISORI, APELURI TELEFONICE ȘI VIZITE LA ÎNCHISOARE.
Mi-a spus că citea Biblia.
Și am văzut că era foarte serios
în legătură cu ce voia să facă, cu direcția în care mergea.
Cred că a dovedit că încearcă să fie cât mai bun.
ÎN ANUL 2020,
FAMILIA JENKINS A SEMNAT O PETIȚIE ÎN SPRIJINUL CERERII DE ELIBERARE.
Mă bucur mult să văd cum a evoluat.
Rugăciunile mele au primit răspuns.
Sper să-i văd pe Dontez și pe soția lui trăind fericiți.
ÎN 2021, HATCHER S-A CĂSĂTORIT CU PASTORUL JANAÉ BATES.
FAMILIA JENKINS A URMĂRIT CEREMONIA PRIN LEGĂTURĂ VIDEO.
Soția lui e o femeie minunată.
Văd că relația lor merge foarte bine.
Dacă pot să ajut în vreun fel să fie așa, nu preget.
Vreau să fac o trecere în revistă, e multă lume aici.
Știu că sunt oameni din Ohio și din Minnesota.
Sunt persoane din Scoția.
M-am rugat ani întregi să-mi găsesc un partener.
Și m-am rugat,
având o listă lungă de calități pe care trebuia să le aibă acea persoană.
El le-a bifat pe toate.
Nu am pus pe listă „să nu fie la închisoare”, dar...
Sunt aici rude și oameni dragi care ni s-a alăturat de peste tot.
Ne uităm la nunta mea!
Abia mă văd. Sunt aici, în colț, cu gura până la urechi.
Am zâmbit foarte larg pe durata întregii experiențe.
Aș zice că momentul cel mai special e chiar acum,
când Dontez îmi spune jurământul său.
E foarte frumos, fiindcă el e poet.
Iubirea vieții mele, mi-ai făcut viața atât de luminoasă!
M-ai ridicat din adâncurile întunericului.
Eram un om cu sufletul sfâșiat.
Uite! Aici facem nodul.
Îl vei onora și îl vei cinsti până la sfârșitul zilelor tale?
Da!
Te iubesc, scumpo.
Și eu te iubesc!
Janet și Ernest Jenkins au fost prezenți,
și a fost frumos, fiindcă sunt bunicii lui Danielle.
A fost incredibil că am avut sprijinul lor.
Ei reprezintă ceea ce sper să devină o mare parte din lume.
Cu adevărat.
BUCURAȚI-VĂ ÎN NĂDEJDE. FIȚI RĂBDĂTORI ÎN NECAZ.
STĂRUIȚI ÎN RUGĂCIUNE.
Am visat cum va fi să putem fi în sfârșit împreună,
să locuim împreună.
Dontez ar putea fi eliberat în câteva săptămâni.
Vrem să petrecem mult timp cu Chyanne,
fiica lui Dontez și a lui Danielle.
Pentru el e incredibil de important să aibă o relație cu ea.
FIICA LUI HATCHER ȘI A LUI DANIELLE, CHYANNE,
AVEA TREI SĂPTĂMÂNI CÂND MAMA EI A FOST UCISĂ.
A CRESCUT FĂRĂ SĂ ȘTIE CINE ÎI SUNT PĂRINȚII.
Eram mică atunci când am auzit prima dată de Danielle.
M-am gândit că suntem rude, dar nu știam în ce fel.
Pe la 17 ani am aflat cine era Danielle pentru mine.
Tot atunci, am aflat cine era tatăl meu.
- Chyanne, vrei pâine prăjită? - Da.
Prăjesc pâine. Îți dau ouă, pâine prăjită și bacon.
- Le pui pe... - Poți să le faci sendviș, dacă vrei.
CHYANNE A FOST CRESCUTĂ DE MELANIE, MAMA LUI DANIELLE,
PE CARE EA A CREZUT-O MAMA EI BIOLOGICĂ.
Nu eram pregătită să-i spun.
Era lumina care mi-a fost readusă în viață
după ce a murit Danielle.
M-a ajutat să rezist.
N-am simțit nevoia să-i spun decât după ce a mai crescut.
Ideea mea era să pregătesc un cadru de consiliere,
ca atunci când i-aș fi spus,
să poată merge pentru asistență, să aibă pe cineva care să o ajute.
Am aflat adevărul de la tatăl meu.
Mi s-a trimis un link.
Era un link către site-ul tatei.
PE SITE, CHYANNE A GĂSIT O SCRISOARE DE LA TATĂL EI.
El a scris scrisoarea înainte ca eu să știu cine e.
„Te iubesc. Te-am iubit și te voi iubi mereu.”
Descrie cum, într-o zi, voi găsi asta, așa cum speră el să se întâmple,
și vom crea o legătură.
Am fost șocată, dar mai ales derutată, fiindcă aveam foarte multe întrebări.
Aș fi vrut să fi vorbit cu mine.
Trebuia să discute cu mine înainte de a o contacta.
Mi s-a părut un gest egoist să o sune
sau să-i scrie din senin.
Dar aș zice că totul e bine când se termină cu bine.
Ea are o relație cu tatăl ei acum.
Poate începe călătoria alături de el.
Prima dată am vorbit cu tata la telefon.
Eram foarte emoționată. Am simțit că și el avea emoții.
Auzeam asta în vocea lui.
M-am simțit foarte bine după prima noastră discuție,
fiindcă atunci am știut
că voi avea o relație strânsă cu el.
Nu pot să-mi cunosc mama. Aș vrea să pot, dar...
Vreau să-mi cunosc tatăl.
ÎN NOIEMBRIE 2022,
CHYANNE ȘI-A VIZITAT TATĂL PENTRU PRIMA DATĂ.
N-am văzut asta. Acum a adăugat pozele astea!
El e tatăl meu.
Asta sunt eu.
Ei sunt străbunicii mei.
Aici e tot tata. Asta sunt eu, iar ea e Janaé, soția lui.
Au fost zile speciale, mai puțin când am plecat.
Asta a fost cel mai greu.
ÎN VARA ANULUI 2023,
CHYANNE ȘI MELANIE I-AU SCRIS PROCURORULUI
ÎN SPRIJINUL ELIBERĂRII ANTICIPATE A LUI HATCHER.
- Poftim! - Mă gândesc dacă vreau ouă.
Atât... E suficient.
Nu e suficient.
E o diferență între el, cel de atunci, și cel de acum.
S-a dezvoltat mental foarte mult.
A făcut progrese mari.
Dar legat de ceea ce s-a întâmplat cu Danielle...
Nu am avut o discuție clară în care să se spună exact cum a fost.
Eu nu știu precis ce s-a întâmplat.
MELANIE NU A VORBIT CU HATCHER
DESPRE EVENIMENTELE CE AU DUS LA MOARTEA LUI DANIELLE.
N-am vrut să aud. Nu eram pregătită.
Vreau ca Chyanne să afle adevărul de la el.
Cred că e ceva ce trebuie să vină de la el.
Să se uite în ochii ei.
Să se uite în ochii lui Chyanne și să-i spună: „Asta am făcut.”
LA MOMENTUL ARESTĂRII SALE, HATCHER A NEGAT CĂ A UCIS-O PE DANIELLE.
Danielle a fost împușcată în față cu o pușcă de vânătoare.
Hatcher a negat orice implicare în moartea ei.
Așa că am dubii cu privire la orice are de spus.
Numele meu e Jeff Cook.
Am condus ancheta în cazul lui Jamel Hatcher.
Mi-a părut foarte rău pentru suferința familiei,
ca la orice caz de omucidere.
Sunt lucruri care nu pot fi uitate de membrii familiei.
Faptul că familia a găsit-o așa e absolut sfâșietor.
CADAVRUL LUI DANIELLE A FOST DESCOPERIT DE MELANIE, MAMA EI,
LA 18 ORE DUPĂ CE HATCHER O ÎMPUȘCASE.
Mama a fost anunțată de bunici că Danielle nu era de găsit.
L-a luat cu ea pe celălalt fiu, de 11 ani, și au venit la apartament.
Au găsit ușa apartamentului descuiată și au intrat.
Au găsit-o pe Danielle pe podea între dulap și pat.
FOTOGRAFIE DE LA LOCUL FAPTEI
Apoi au găsit fetița pe pat, într-un scaun balansoar.
Stătuse acolo mult timp, plângea și era agitată.
Aproape că ieșise din scaun.
FOTOGRAFIE DE LA LOCUL FAPTEI
Copilul a fost lăsat singur aproximativ 18 ore.
POLIȚIA ORAȘULUI MAPLE HEIGHTS
DUPĂ ARESTAREA LUI HATCHER,
COOK L-A INTEROGAT DE MAI MULTE ORI.
CAMERA DE INTEROGATORIU A
Ia loc aici!
Eu sunt Cook și sunt investigator.
Te numești Dontez, nu?
- Da. - Bine.
La interogatoriu,
a făcut mai multe lucruri pentru a încerca să împiedice ancheta,
pentru a-și crea un alibi.
A spus că fusese în apartament mai devreme, dar că plecase,
iar ea era teafără când a plecat.
Inițial a zis că se dusese la o prietenă, LaTanya Harper,
și că petrecuse noaptea acolo.
Nu a susținut doar că s-a dus la reședința drei Harper,
ci și că au întreținut relații sexuale.
Dar asta făcea parte din planul lui de a-și crea un alibi.
Asta ne-a spus multe despre dl Hatcher și despre firea lui rece și calculată.
A făcut sex cu cineva după ce a ucis-o pe mama copilului său.
POLIȚIA A INTEROGAT-O PE LATANYA HARPER.
Aceasta e LaTanya Harper.
Iată o copie a declarației pe care ai făcut-o.
Citește-o înainte să începem.
LATANYA A CONFIRMAT FAPTUL
CĂ EA ȘI HATCHER AU FĂCUT SEX ÎN NOAPTEA CRIMEI.
DAR A RECUNOSCUT PÂNĂ LA URMĂ
CĂ HATCHER A AJUNS LA EA LA CÂTEVA ORE DUPĂ CE DANIELLE FUSESE ÎMPUȘCATĂ.
Inițial a spus că el a venit la ea pe la ora 1:00.
Apoi a recunoscut că nu venise decât pe la ora 4:00.
Din declarațiile martorilor, credem că, în acea noapte,
dl Hatcher și Danielle s-au certat foarte tare.
Unii vecini s-au plâns administrației blocului
în legătură cu acea ceartă.
Noi credem că cearta a continuat, iar Jamel a împușcat-o.
ÎN CIUDA DESCOPERIRILOR LUI COOK,
PROCURORII NU AU CONSIDERAT CĂ EXISTĂ DESTULE PROBE
PENTRU ACUZAȚIA DE OMOR.
A fost frustrant să ni se spună că nu avem destule probe.
Voiam ca dl Hatcher să fie acuzat de omor,
fiindcă știam că dl Hatcher o abuzase fizic pe Danielle în trecut.
O lovea cu picioarele.
O înjosea, îi vorbea de sus și o controla foarte strict.
Asta ne-a făcut să credem
că era o persoană foarte dură cu mama copilului
și că e posibil să nu fi ținut la ea atât cât voia să-i facă pe toți să creadă.
ÎN CELE DIN URMĂ, DUPĂ DOI ANI DE LA MOARTEA LUI DANIELLE,
HATCHER A RECUNOSCUT CĂ A ÎMPUȘCAT-O ȘI A PLEDAT VINOVAT DE UCIDERE DIN CULPĂ.
Ultimele mele cuvinte pentru el au fost:
„Te blestem...
pentru ceea ce ne-ai luat.
Sper să fii bântuit pe veci de imaginea lui Danielle,
fiindcă ea te-a iubit din tot sufletul
și necondiționat.
Să nu mai ai parte niciodată de asta.”
ÎN SĂPTĂMÂNILE DINAINTEA MORȚII EI, DANIELLE ÎI MĂRTURISISE MĂTUȘII SALE
CĂ ERA ÎNGRIJORATĂ CU PRIVIRE LA RELAȚIA EI CU HATCHER.
M-a sunat în ziua aceea, în ziua în care a murit.
Mi-a zis:
„Mătușă, ajungi vreodată să nu-ți faci griji pentru copilul tău?”
I-am spus că nu.
Era într-o relație abuzivă.
M-am bucurat, gândindu-mă:
„În sfârșit, înțelege.
O să-l părăsească.”
Când am închis, eram fericită.
Dar nu trebuia să fiu fericită.
Trebuia să mă duc acolo.
Trebuia să o iau de acolo.
După ce Danielle a fost ucisă, el a fugit.
S-a ascuns.
A lăsat acolo un copil.
FOTOGRAFIE DE LA LOCUL FAPTEI
Copilul lui!
Nu a existat niciun apel anonim
la poliție, la cineva din familia noastră.
Nimic.
A trebuit ca sora mea și nepotul meu să meargă să o găsească.
Au găsit copilul plângând și pe Danielle.
De ce?
Fiindcă a fost prea laș ca să dea un telefon anonim?
Vreau să fiu un exemplu viu că mântuirea e posibilă.
S-au schimbat multe în viața mea.
Am început să citesc anumite cărți despre terapia cognitiv-comportamentală.
Am reușit să devin liderul care am fost mereu.
Prin Proiectul Danielle,
ajut la schimbarea mentalității oamenilor.
Trebuie să fac în așa fel încât acest lucru
să aibă un impact cât mai mare și o importanță cât mai mare,
fiindcă de câte ori o fac, e o celebrare a memoriei lui Danielle.
Făcând asta, o țin în viață.
Așa îi ajut pe oameni și pot fi un model pentru alții.
Mă ajută să continui să mă dezvolt.
Nu cred asta. Nu cred niciun cuvânt.
Nu știam că ține cursuri numite după Danielle.
Pare că îi folosește numele în interes personal.
Vreau să cred că toți oamenii se pot schimba,
dar cred că el a învățat să manipuleze sistemul
pe gratis, prin grija statului.
Ideea ca el să fie eliberat anticipat și să aibă relații cu familia mea
nu mi se pare deloc în regulă.
Sunt convinsă că se folosește de ele
și că e vorba de un fel de manipulare.
Părinții mei cred că e important pentru vindecare.
Asta e convingerea lor.
Iar sora mea va face orice e necesar
pentru a o proteja pe Chyanne și a-i oferi ce are nevoie.
AVÂND SUSȚINEREA MAI MULTOR MEMBRI AI FAMILIEI LUI DANIELLE,
PROCESUL DE ELIBERARE ANTICIPATĂ A LUI HATCHER E ÎN ULTIMELE ETAPE.
Asta e situația mea cu Jamel acum.
Acum 18 ani, l-aș fi căutat
și l-aș fi ucis cu mâna mea.
Dar a fost ceva care m-a împiedicat să fac asta:
copiii mei și Chyanne.
Nu le pot spune altora cum să se vindece.
Fiecare se vindecă în ritmul lui
și în felul lui.
Dar a trebuit să pot renunța la o parte din ura mea.
Am simțit că era timpul să renunț
la acea stare
de dorință de răzbunare,
de dorință de a urî.
Și trebuie să o susțin pe Chyanne.
Ea a vrut să dea o față acestei persoane,
despre care acum știe că e tatăl ei.
Așa că a trebuit...
să fac cumva.
Știu că vor exista un milion de păreri despre povestea mea.
Unele vor fi bune, altele, rele, dar până la urmă,
o să fiu un tată grozav și un soț minunat.
O să continui Proiectul Danielle.
Asta pot să fac.
LA CINCI LUNI DE LA PRIMUL INTERVIU,
ELIBERAREA ANTICIPATĂ NU ERA ÎNCĂ APROBATĂ,
DAR EL A ACCEPTAT SĂ RĂSPUNDĂ LA ALTE ÎNTREBĂRI.
Legat de eliberare, așteptăm opinia acuzării.
E frustrant, fiindcă mi se pare că am făcut tot ce am putut
să dovedesc că sunt pregătit să fiu eliberat anticipat.
În urma anchetei,
am aflat că Dl Hatcher o abuzase fizic pe Danielle în trecut.
Noi credem că, în acea noapte,
ei s-au certat foarte tare, iar Jamel a împușcat-o.
A făcut mai multe lucruri pentru a încerca să împiedice ancheta.
Nu a susținut doar că s-a dus la reședința drei Harper,
ci și că au întreținut relații sexuale.
Asta ne-a spus multe despre dl Hatcher.
În regulă.
Dacă analizezi situația, nu arată prea bine.
Cu siguranță am abuzat-o verbal pe Danielle.
Probabil că nu o băteam.
Dar dacă ne certam, o luam pe sus, o imobilizam pe pat, poate o și scuturam,
dar puteți fi siguri că moartea ei a fost un accident.
Niciodată n-aș fi ucis-o intenționat.
Cât despre minciunile spuse a doua zi după moartea lui Danielle,
eram atât de drogat cu PCP, încât nu-mi amintesc primul interogatoriu.
Dar nu-mi amintesc să fi făcut sex cu LaTanya în noaptea aceea.
Dacă chiar s-a întâmplat asta...
e groaznic.
Cum am zis, eram drogat, nu știu.
Știu că, după incident, am făcut multe lucruri dubioase.
Am vrut să ascund totul.
Nu voiam să fiu închis pe viață sau să fiu condamnat la moarte.
Asta ascundeam, adevărul.
Am făcut-o de frică.
Îi păsa doar de el.
După ce Danielle a fost ucisă,
a fugit și s-a ascuns.
A lăsat acolo un copil.
Copilul lui!
N-a existat niciun apel anonim.
Nimic.
A trebuit ca sora mea și nepotul meu să meargă să o găsească.
Ideea ca el să fie eliberat anticipat și să aibă relații cu familia mea
nu mi se pare deloc în regulă.
Sunt convinsă că se folosește de ele.
Cred că a învățat să manipuleze sistemul pe gratis, prin grija statului.
Înțeleg punctul de vedere al Monicăi.
Privind în retrospectivă, da, am greșit grav.
Aș fi putut oferi un pont anonim.
Dar era ultimul lucru la care mă gândeam.
Aveam 19 ani.
Eram egoist.
Eram egocentric.
Multe dintre acțiunile mele probabil că au avut ca scop
să-mi salvez pielea, să mă salvez pe mine.
Acum trebuie să îmi dedic viața remedierii acestui lucru.
Cât despre folosirea familiei pentru a obține eliberarea anticipată...
Personal,
nici nu m-am gândit la faptul...
Aici e vorba despre faptul că sunt un tată care își iubește fiica.
Monica e încă apăsată de durere și foarte sceptică.
Nu o condamn pentru asta.
Și da, există multă negativitate în trecutul meu,
dar singura mea direcție trebuie să fie către înainte.
Cu Melanie și cu fiica mea, cu sprijinul familiei Jenkins,
o să fac tot ce am zis că voi face.
O să dovedesc lumii de câte ori e nevoie că sunt cine spun că sunt
și că transformarea mea e autentică.
ÎN CAZ DE ABUZ DOMESTIC, ACCESAȚI WWW.WANNATALKABOUTIT.COM
Asta mi-a trecut prin minte atunci:
„La naiba, viața mea ar fi mult mai ușoară
dacă aș ucide-o și aș termina odată cu asta.”
Aș fi putut să-l opresc.
Aș fi putut să cer ajutor.
L-am înjunghiat o dată. Atât.
O fracțiune de secundă îți poate afecta restul vieții.
Cum îi spui cuiva că îți pare rău că ai luat viața unei persoane dragi?
Venise la noi acasă ca să ne ucidă.
La dracu'! Ce era mai rău abia acum urma.
Zicea: „Frate, aud în cap niște voci.”
Am plecat să ucid pe oricine aș fi întâlnit.
Regret că nu am terminat ce începusem.
Oamenii zic: „Ești un monstru”, dar nu se gândesc de ce am ajuns așa.
Nu-mi pare rău pentru moartea ei.
Dar îmi pare rău că eu am fost prostul care a făcut asta.
Subtitrarea: Dan Ilioiu